Robert Kiyosaki

Robert Toru Kiyosaki (sündinud 8. aprillil 1947) on jaapani päritolu maailmakuulus USA finantskoolitaja, investor, ettevõtja ja menukate raamatute autor.  

Ta on kirjutanud enam kui 30 raamatut ning teinud lugematul hulgal DVD- ja CD-programme. Robert Kiyosaki raamatuid on müüdud kokku üle 35 miljoni eksemplari. Tema tuntuim raamat on "Rikas isa, vaene isa", mis on parim finantsraamat läbi aegade. Seda on müüdud üle 28 miljoni eksemplari. Robert on abielus Kim Kiyosakiga, kes on samuti ettevõtja, investor, raamatute autor ja motivatsioonikõneleja. 

Robert Kiyosaki sündis Hilos Hawaii osariigis, õppis U.S. Merchant Marine Academys ning teenis Vietnami sõja ajal sõjaväehelikopteri piloodina. Seejärel töötas ta Xeroxis paljundusmasinate müügimehena. Tuntuse on ta saavutanud ettevõtlust ja investeerimist propageerivate raamatutega, ennekõike raamatuga "Rikas isa, vaene isa", mis ka Eestis raamatumüügi edetabelites on olnud. Eesti keelde on tõlgitud veerandsada tema raamatut, neist mitmed on jõudnud raamatute müügi edetabelite esikümnesse. 

Kiyosaki on finantskirjaoskust tõstva lauamängu "Cashflow" autor, mis on ka eesti keelde tõlgitud. Lauamängust on olemas versioon ka lastele.

Paljud maailmakuulsad oma ala asjatundjad tegelevad palju ka avalike esinemiste, koolituste ja seminaridega, kuid Robert Kiyosaki on selles valdkonnas väga tagasihoidlik. Ta esineb avalikkuse ees harva ja kui ta seda siiski teeb, siis tavaliselt Ameerikas. Euroopas astub ta üles tavaliselt 1-2 korda aastas, kui sedagi.

Robert Kiyosaki on palju tähelepanu saanud oma "ennustustega". Raamatus "Rich Dad Prophecy", mis ilmus aastal 2002, ennustas Kiyosaki, et 2008. aastal tuleb majanduslangus ja et Lehman Brothersi pank variseb kokku. Nii ka läks. Samas raamatus ennustas ta, et 2016. aastal tuleb veelgi suurem majanduslangus. Kas nii ka läheb? Paljud märgid näitavad, et Kiyosakil on taas õigus (?).

Robert Kiyosaki esines Eestis 27. oktoobril 2015.

Osaline bibliograafia
 Rich Dad & Happy, Don't Go to School? (1992)
 Rich Dad, Poor Dad: What the Rich Teach Their Kids About Money--That the Poor and Middle Class Do Not! (1998) ISBN 0-446-67745-0
 1. trükk eesti keeles "Rikas isa, vaene isa : sellest, mida rikkad õpetavad oma lastele raha kohta, mida vaesed ja keskklass aga ei tee!" (Sinisukk 2001) ISBN 9985-73-299-5
 2. trükk (Sinisukk 2005) ISBN 9985-73-875-6
 Cashflow Quadrant: Rich Dad's Guide to Financial Freedom (2000) ISBN 0-446-67747-7
 Rich Dad's Guide to Investing: What the Rich Invest in, That the Poor and the Middle Class Do Not! (2000) ISBN 0-446-67746-9
 Rich Dad's Rich Kid, Smart Kid: Giving Your Children a Financial Headstart (2001) ISBN 0-446-67748-5
 Rich Dad's Retire Young, Retire Rich (2002) ISBN 0-446-67843-0
 Rich Dad's Before You Quit Your Job : 10 Real-Life Lessons Every Entrepreneur Should Know About Building a Multimillion-Dollar Business (2005) ISBN 0-446-69637-4
koos Donald Trumpi, Meredith McIveri, Sharon Lechteriga, "Miks me tahame, et te oleksite rikkad: kaks meest, üks sõnum", Sinisukk, 2009. 
koos Donald Trumpiga, "Midase puudutus", Sinisukk, 2012.

Viited

Välislingid

 Robert Kiyosaki Official Web Site
 Robert Kiyosaki lauamängu CASHFLOW Eesti leht
 John T. Reed, Kiyosaki kriitik
 Kiyosaki vastus kriitikale
 Kiyosaki Cashflow 101 e-game, arvustus
 Kiyosaki Cashflow 202 e-game, arvustus

Ameerika Ühendriikide kirjanikud
Sündinud 1947